Gradonačelnik Kasumović ispaljivanjem iz topa označio kraj posta prvog ramazanskog dana u Zenici

Čast da ispali plotun iz replike topa Sultan Fatiha sa Crkvičkog brda i tako označi prekid posta prvog dana ramazana 1441. hidžretske, odnosno 2020. godine, povjerena je gradonačelniku Fuadu Kasumoviću.

“Radostan sam što sam sa ovom ekipom koja nastavlja lijepu tradiciju muslimana, ne samo Zenice, već i mnogih drugih mjesta gdje ima islama. S obzirom da u Zenici ne žive samo muslimani, zamolio bih sve ostale naše sugrađane da na ove pucnje iz topa gledaju isključivo kao lijepu tradiciju i stari običaj, i ništa više. Evo, priveli smo hairli ovaj dan posta kraju i želim da tako potraje čitav ramazan”, kazao je gradonačelnik Kasumović.